《过南昌》
明代·翟溥福

洪都自古称名郡，十万人烟绕郭居。南浦水源来大庾，西山云气接匡庐。

滕王阁废空陈迹，孺子亭荒只古墟。薄宦羁离多感慨，不堪吟罢独踟躇。

作者简介：广东东莞人，字本德。永乐二年进士。授青阳知县，累迁为南康知府。筑鄱阳湖堤，为舟楫避风之所。修复白鹿书院，延师授徒。以年老致仕，卒年七十一。